Intră acum și în grupul de
Poliția municipiului Vatra Dornei a organizat, joi, o razie în sistem integrat, fiind angrenate toate structurile din cadrul subunității, precum și lucrători din cadrul Secției de poliție rurală arondată. În cadrul acțiunii au fost angrenați și lucrători din cadrul IJJ Suceava.
La razie au participat 34 de efective din cadrul subunităţii și posturilor de poliţie comunale aflate în coordonare, 2 lucrători din cadrul CICE Vatra Dornei, 6 subofițeri jandarmi din cadrul Detașamentului 4 de jandarmi Vatra Dornei, 1 polițist local, 4 lucrători din cadrul Gărzii Forestiere Suceava, 4 lucrători din cadrul OS Vatra Dornei, 2 lucrători din cadrul R.A.R. Suceava și 2 lucrători din cadrul I.S.C.T.R. Suceava
Dispozitivul constituit a avut ca principal scop asigurarea ordinii și liniștii publice în zona parcurilor, teraselor, magazinelor cu program non-stop, sălilor de jocuri de noroc, precum și pe linia prevenirii faptelor cu violență comise în proximitatea acestora și implicit generarea unui sentiment de siguranță în segmentul stradal.
Totodată, s-a avut în vedere prevenirea și combaterea faptelor penale și contravenționale la regimul rutier și implicit generarea unui sentiment de siguranță participanților la traficul rutier pe întreaga zonă de responsabilitate a subunității.
De asemenea, s-a urmărit combaterea contrabandei cu produse accizabile în zona pieței și a bazarului, prevenirea și combaterea comerțului ilicit și prevenirea și combaterea infracțiunilor/ contravențiilor la regimul silvic.
Potrivit Poliției Județene Suceava, în cadrul raziei au fost aplicate 102 sancţiuni contravenționale în valoare de 65.055 lei, au fost legitimate 230 de persoane și au fost controlate 210 autovehicule, fiind testați cu aparatele etilotest/ drugtest 91 de șoferi.
Au fost reținute 7 permise de conducere și au fost ridicate 10 certificate de înmatriculare.
Totodată, s-au efectuat verificări la 14 unități economice.
Au fost intensificate și activitățile de cercetare penal, fiind efectuate 2 percheziții domiciliare și dispunându-se reținerea față de 3 persoane bănuite de săvârșirea unor infracțiuni.
Totodată, au fost confiscate un autoturism și cantități de material lemnos, alte bunuri și sume de bani în valoare totală de peste 10.000 lei.
Sursa citată arată că în cadrul raziei desfășurată pe raza municipiului Vatra Dornei, au fost puse în aplicare două mandate de percheziție domiciliară emise de către Judecătoria Vatra Dornei la locuințele unor persoane bănuite de comiterea unor infracțiuni de furt la data de 03.02.2024 pe raza comunei Ciocănești, respectiv la data de 03.03.2024 pe raza municipiului Vatra Dornei.
Cu ocazia perchezițiilor la trei bărbați bănuiți de comiterea faptelor au fost identificate mai multe bunuri care au fost ridicate pentru continuarea cercetărilor.
De asemenea, în locuința unuia dintre bărbați a fost identificată și o butelie pentru gaz, care provine din infracțiunile de furt ce fac obiectul cercetărilor.
Tot cu ocazia percheziției domiciliare la domiciliul unuia dintre bărbați a fost identificat și un branșament ilegal la rețeaua națională de curent electric, sens în care a fost solicitat sprijin de specialitate din partea reprezentanților unității de profil, fiind întocmit dosar penal.
De asemenea, polițiștii au dispus ridicarea și imobilizarea unui autoturism (val. aprox. 1500 euro) utilizat la săvârșirea unor infracțiuni de furt. Cu ocazia activităților desfășurate s-a reușit probarea activității infracționale a celor bărbați care au recunoscut comiterea faptelor, urmând a se face demersuri pentru recuperarea prejudiciului. Cei trei au fost conduși cu mandat de aducere la sediul Poliției Municipiului Vatra Dornei, față de aceștia fiind luată măsura preventivă a reținerii pentru 24 de ore pentru furt calificat.
Totodată, în cadrul raziei, polițiștii din cadrul Secției 15 de Poliție Rurală Vatra Dornei, însoțiți de specialiști din cadrul Gărzii Forestiere Suceava şi din cadrul Ocolului Silvic Iacobeni au procedat la efectuarea unui control pe linia prevenirii şi combaterii activităţilor ilegale din domeniul circulaţiei, depozitării, prelucrării şi comercializării materialelor lemnoase.
Cu ocazia controlului efectuat la un depozit situat pe raza comunei Poiana Stampei, au fost constatate diferențe între stocul scriptic înregistrat în evidențele societății și stocul faptic al materialului lemnos aflat în depozitul societății, respectiv lipsa din stocul depozitului a cantității de 3,646 m3 lemn rotund foc plop, sens în care s-a luat măsura sancționării societăţii cu amendă în cuantum de 3.000 lei, conform art. 19, alin. 2, lit. e, pct. 1, din Legea 171/2010.
Ca măsură complementară, s-a dispus măsura confiscării valorice a cantității de 3,646 m3 lemn rotund foc plop cu o valoare de 634 lei.
De asemnea, cu ocazia controlului efectuat la un alt depozit situat pe raza comunei Iacobeni, sat Iacobeni, județul Suceava, au fost constatate diferențe între stocul scriptic înregistrat în evidențele societății și stocul faptic al materialului lemnos aflat în depozitul societății, respectiv deţinerea în plus în stocul depozitului a cantității de 6,087 m3 lemn rotund foc răşinoase, sens în care s-a luat măsura sancționării societăţii cu amendă în cuantum de 1.000 lei, conform art. 19, alin. 1, lit. a din Legea 171/2010.
Ca măsură complementară, s-a dispus măsura confiscării valorice a cantității de 6,087 m3 lemn rotund foc răşinoase cu o valoare de 1.046 lei.
Un alt control s-a desfășurat la depozitul aparținând unei societăți de pe raza municipiului Vatra Dornei fiind constatate diferențe între stocul scriptic înregistrat în evidențele societății și stocul faptic al materialului lemnos aflat în depozitul societății, respectiv lipsa din stocul depozitului a cantității de 1,03 m3 cherestea răşinoase molid, sens în care s-a luat măsura sancționării societăţii conform art. 19, alin. 2, lit. e, pct. 1 din Legea 171/2010.
Ca măsură complementară, s-a dispus măsura confiscării valorice a cantității de 1,03 m3 cherestea răşinoase molid cu o valoare de 922 lei.